Til
innhold

Hovedside| Riksarkivet| Statsarkivene|
Sámi Arkiiva| Kontakt|
Digitalarkivet| Felleskatalogen|
English| Nettkart|
RSS

Om Arkivverket

Aktuelt

Bruk av arkivene

Kilder

Nettutstillinger

Privatarkiver

Publikumstjenester

Publikasjoner

Arkivfag og lovverk

Arkivlov og forskrift

Riksarkivarens bestemmelser

Vedtak

Felles arkivnøkkel

Normalinstruks, kommuner

Retningslinjer, privatarkiv

Kommentarer, privatarkiv

Veiledning i omorganisering

Arkivlokaler, kartlegging

Mal for arkivplan

Trykksakbestilling

Arkiivaláhka ja njuolggadusat

Bevaring og kassasjon

Elektronisk arkivering

Høringer

Krav og standarder

Periodisering

Utvalg

Arkivbegreper

Yrkesetikk

Spørsmål og svar

Arrangementskalender

Spørsmål og svar

Utdanning

Samkatalogen - privatarkiver

Lenker

Gotisk håndskrift - eksempler

For skolen

Norge i krig

[ Arkivfag og lovverk
» Arkivlov og forskrift ]

Utskriftsversjon

Arkivlov og forskrift

Lov av 4. desember 1992 nr. 126 om arkiv, i dagligtale
kalt arkivloven, er en generell lov for alle typer offentlige arkiver. Den
har også bestemmelser om bevaring av private arkiver. Den trådte i kraft
1. januar 1999.

Arkivloven har som formål å sikre arkiver som har
betydelig kulturell eller forskningsmessig verdi eller som inneholder
rettslig eller viktig forvaltningsmessig dokumentasjon, slik at disse kan
bli tatt vare på og gjort tilgjengelig for ettertiden. Bevaring og
tilgjengeliggjøring for ettertiden er formålet med loven.

Det er to begrunnelser for bevaring av arkiver:

Arkiver ivaretar verdier som er knyttet til kulturarv og forskning,
noen ganger kalt "nasjonens hukommelse"

Dokumentasjon av rettslig og forvaltningsmessig art både for
arkivskaperne selv og for personer og virksomheter som har vært
gjenstand for saksbehandling eller lignende hos den som har skapt
arkivet.

Loven består av 23 paragrafer inndelt i fire kapitler.

Arkivforskriften - eller Forskrift om offentlige
arkiver av 11. desember 1998 nr 1193 - er gitt med hjemmel i
arkivlovens § 12. Forskriften er et omfattende dokument som regulerer de
fleste sider ved arkivfunksjonen i offentlig forvaltning. Graden av
detaljering er likevel forskjellig fra tema til tema. Når det gjelder
arkivrutiner, gir forskriften nokså detaljerte bestemmelser. I andre
tilfeller, for eksempel om kassasjon, er det overlatt til Riksarkivaren å
ta stilling til hvordan detaljene skal utformes. Tankegangen bak dette er
at forhold som gjelder bevaring og arkivmessig forsvarlighet kan overlates
til Riksarkivarens faglige vurdering, mens bestemmelser som griper direkte
inn i forvaltningens administrative systemer og rutiner, skal være gitt av
Kongen i statsråd.

Arkivforskriften er inndelt i 5 kapitler.

Riksarkivarens
bestemmelser for offentlige arkiv: Arkivforskriften gir Riksarkivaren
en rekke fullmakter og pålegg. På visse områder skal han utforme generelle
bestemmelser, Riksarkivarens bestemmelser for offentlige arkiv. På andre
områder skal han godkjenne framlagte forslag, følge opp iverksettelse av
planer m.v. Det følgende er en liste over fullmakter og pålegg
Riksarkivaren er gitt i arkivforskriften.

1-3: har en generell fullmakt til å gi bestemmelser som avviker fra
arkivforskriften, for særskilte organ eller utvalg, eller for grupper av
slike.

2-3: skal ta imot nye arkivnøkler for registrering og fastsette
eventuelle unntak fra statsforvaltningens forpliktelse til å følge
Felles arkivnøkkel for statsforvaltningen.

2-9: skal godkjenne nye elektroniske journalsystemer (Noark).

§ 2-12: kan fastsette krav om spesialpapir for særskilte formål og
gi bestemmelser om skrivemateriell etc.

§ 2-13: skal godkjenne systemer, rutiner, lagringsformater og
-medier for elektronisk lagring av saksdokumenter. Godkjenningen kan
skje ved generelle bestemmelser eller ved enkeltvedtak.

§ 2-13: kan fastsette at visse typer arkivmateriale som er lagret
elektronisk, også skal arkiveres på papir.

§ 2-13: kan bestemme at begge versjoner av saksdokumenter (både den
elektroniske og den papirbaserte) eller bare den ene av dem skal
avleveres til arkivdepot.

§ 2-14: kan fastsette at elektroniske registre og databaser skal ha
eksportfunksjoner som sikrer at bevaringsverdig materiale blir tatt vare
på. Fastsettes ved generelle bestemmelser eller enkeltvedtak.

§ 2-15: skal fastsette krav til behandling av mikrofilm, og kan
bestemme at visse typer originaldokumenter ikke kan erstattes med
mikrofilmkopier.

§ 3-9: kan bestemme at elektronisk arkiv på visse vilkår kan
erstatte kopiboken.

§ 3-14: kan gi retningslinjer for innbinding av møtebøker,
protokoller, kopibøker og papirbaserte journaler.

§ 3-20: kan gjøre unntak fra det generelle bevaringspåbudet.

§ 3-21: skal utarbeide kassasjonsregler for saker som gjelder
egenforvaltning i statlige organer.

§ 3-21: kan be overordnet organ samordne utarbeidelsen av
kassasjonsregler for fagsakene i statlige organer

§ 3-21: skal godkjenne kassasjonsregler for fagsakene i statlige
organer.

§ 3-21: skal utarbeide generelle kassasjonsregler for kommuner og
fylkeskommuner.

§ 3-23: kan, etter søknad, dispensere fra kravet om at arkiv som er
overtatt sammen med et saksområde fra et annet organ, skal oppbevares
for seg.

§ 4-11: skal godkjenne planer for å oppfylle kravene til
arkivlokaler og se til at planene blir gjennomført.

§ 4-11: kan gi samtykke til utvidet planleggingstid for
arkivlokaler.

§ 4-12: kan gi pålegg om øyeblikkelig utbedring av arkivlokaler
dersom arkivmateriale står i direkte fare for å bli skadet.

§ 5-2: kan bestemme at det skal deponeres kopier av elektronisk
arkivmateriale m.v. tidligere enn det vanlige tidspunktet for avlevering
(25 - 30 år).

§ 5-2: kan fastsette unntak fra avleveringsfristene for statlige
organer, både kortere og lengre tid.

§ 5-3: kan gi samtykke til at privat arkivskaper som overtar
saksområdet til et offentlig organ, også kan få overført arkivet.

§ 5-7: kan fastsette unntak fra fordelingen av arkivmateriale på
Riksarkivet og statsarkivene.

§ 5-8: skal fastsette spesifiserte krav til materiale som skal
avleveres til Arkivverket.

§ 5-12: skal utarbeide normalinstruks for krav til arkivmateriale
som avleveres til kommunalt og fylkeskommunalt arkivdepot.

Sist oppdatert 2010-01-13.
Riksarkivaren, Pb 4013
Ullevål Stadion, 0806 Oslo, Tlf: 22 02 26 00,
E-post: [email-masked].

[ Arkivfag og lovverk
» Arkivlov og forskrift ]